**УКАЗАНИЯ ЗА УЧАСТИЕ**

**във възлагане на обществена поръчка с предмет с предмет „Изработване на инвестиционни проекти и** **упражняване на авторски надзор за изпълнение на СМР в сградите на НЦЗПБ по проект „Фундаментални, транслиращи и клинични изследвания в областта на инфекциите и инфекциозната имунология” - Оперативна програма „Наука и образование за интелигентен растеж 2014-2020г.”, процедура чрез подбор BG 05 M2 OP 001-1.002 „Изграждане и развитие на центрове за компетентност“, по две обособени позиции:**

**Обособена позиция 1: Сгради с административен адрес:**

**Гр. София, бул. "Янко Сакъзов" № 26**

**Обособена позиция 2: Сгради с административен адрес:**

**Гр. София, бул. "Генерал Столетов" № 44А**

гр. София

м. март, 2019 г.

**СЪДЪРЖАНИЕ**

***А. ОБЩИ ПОЛОЖЕНИЯ***

1. Предмет на обществената поръчка

2. Източници на финансиране и начин на плащане

3. Изисквания към участниците

***Б. УКАЗАНИЯ ЗА ПОДГОТОВКА НА ОФЕРТАТА***

***В. ПОЛУЧАВАНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ***

1. Получаване на оферти

2. Назначаване на комисия

3. Действия на комисията

***Г. КРИТЕРИЙ ЗА ВЪЗЛАГАНЕ***

***Д. ГАРАНЦИЯ ЗА ИЗПЪЛНЕНИЕ***

***Е. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА***

***Ж. ПРИЛОЖЕНИЯ***

1. Оферта, съдържаща данни за участника (образец № 1);

2. Декларация за обстоятелствата по чл. 54, ал. 1, т. 1, 2 и 7 от ЗОП (образец № 2);

3. Декларация за обстоятелствата по чл. 54, ал. 1, т. 3 - 5 от ЗОП (образец № 3);

4. Списък на услугите, които са идентични или сходни с предмета на поръчката (образец № 4);

5. Декларация по ЗИФОДРЮПДРКТЛТДС (Образец № 5);

6. Декларация по ЗМИП (образец № 6);

7. Декларация за приемане условията по договора (образец № 7);

8. Декларация за срок на валидност на офертата (образец № 8);

9. Декларация – съгласие на подизпълнител (образец № 9);

10. Декларация за конфиденциалност (образец № 10);

11. Предложение за изпълнение на поръчката (образец № 11);

1. Ценово предложение (образец № 12);
2. Опис (образец № 13);
3. Проект на договор (образец № 14).

***А. ОБЩИ ПОЛОЖЕНИЯ***

***1. ПРЕДМЕТ НА ОБЩЕСТВЕНАТА ПОРЪЧКА***

**„Изработване на инвестиционни проекти и упражняване на авторски надзор за изпълнение на СМР в сградите на НЦЗПБ по проект „Фундаментални, транслиращи и клинични изследвания в областта на инфекциите и инфекциозната имунология” - Оперативна програма „Наука и образование за интелигентен растеж 2014-2020г.”, процедура чрез подбор BG 05 M2 OP 001-1.002 „Изграждане и развитие на центрове за компетентност“, по две обособени позици**

**Обособена позиция 1: Сгради с административен адрес:**

**Гр. София, бул. "Янко Сакъзов" № 26**

**Обособена позиция 2: Сгради с административен адрес:**

**Гр. София, бул. "Генерал Столетов" № 44А“**

Проектът цели изграждане и оборудване на уникален в своята област научно-изследователски комплекс-Център за компетентност, който да създаде условия за повишаване на качеството и да издигне на качествено ново ниво фундаменталните изследвания в областта на инфекциите и имунологията в България. В резултат на изпълнението на проекта се очаква резултатите от проведените изследвания да се прилагат в медицинската практика за нуждите на медицинската диагностика, профилактика и лечение на заболяванията.

Изпълнението на проекта предвижда извършване на строително-монтажни работи в помещения, предназначени за лаборатории, биологична банка и учебен център, находящи се в сградите на НЦЗПБ на бул. "Янко Сакъзов" № 26 и бул. "Генерал Столетов" № 44А, гр. София, които са подробно описани в Техническата спецификация.

Общата прогнозна стойност на обществената поръчка е 53 950 (петдесет и три хиляди деветстотин и петдесет) лева без ДДС, в това число:

* прогнозна стойност по обособена позиция 1 – 16 000 (шестнадесет хиляди) лева без ДДС;
* прогнозна стойност по обособена позиция 2 – 37 950 (тридесет и седем хиляди деветстотин и петдесет) лева без ДДС.

Участникът определен за изпълнител следва да изготви технически инвестиционни проекти по необходимите части съгласно обхвата на необходимите строителни дейности и категорията на строежите, напълно съответстващи на изискванията на Закона за устройство за територията, Наредба № 4 от 21.05.2001 г. за обхвата и съдържанието на инвестиционните проекти за обекта, както и съответното приложимо законодателство. Всички части на проектната документация следва да бъдат съгласувани помежду си.

Проектите следва да бъдат придружени с подробни количествени сметки по всички приложими части. В обяснителните записки проектантите следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени и стойностни сметки.

Във връзка с точното спазване на инвестиционните проекти при изпълнението на СМР, участникът определен за изпълнител ще осъществява авторски надзор съобразно изискванията на чл. 162 от Закона за устройство на територията (ЗУТ) и договора за изпълнение, посредством правоспособни лица, автори на съответните части на инвестиционния проект. С осъществяването на надзор от проектантите - автори на отделните части на технически проект, се гарантира точното изпълнение на проекта, спазването на техническите и строителните правила и норми, както и подготовката на проектната документация за въвеждане на обекта в експлоатация.

Авторският надзор ще бъде упражняван след уведомление от Възложителя за присъствие във всички случаи, когато присъствието на проектант на обекта е наложително, относно:

* Съставяне на и подписване на задължителните протоколи и актове по време на строителството и в случаите на установяване на точно изпълнение на проекта, заверки при покана от страна на Възложителя и др.;
* Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;
* Изработване и съгласуване на промени в проектната документация при необходимост по искане на Възложителя и/или по предложение на строителния надзор и др.;
* Изготвяне и заверка на екзекутивната документация за строежа след изпълнение на обектите.
* Участие в приемателна комисия на извършените строително - монтажни работи.

При невъзможност на Изпълнителя да осигури на обекта на посочената в уведомлението дата проектанта, изработил частта от проекта, за която е необходим авторски надзор, Изпълнителят се задължава да упълномощи и осигури друг свой специалист, който да се яви на строителната площадка и извърши необходимия авторския надзор. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава активно на поканите на Възложителя.

Изпълнителят се задължава да изготви технически паспорти на обособените звена в Центъра за компетентност до издаване на Разрешение за ползване на обектите за съответната обособена позиция, включени в Техническата спецификация.

Мястото на изпълнение на обществената поръчка са сградите на НЦЗПБ, находящи се в гр. София, бул. "Янко Сакъзов" № 26 и бул. "Генерал Столетов" № 44А, гр. София“.

Срокът за изготвяне на инвестиционните проекти по съответните части във фаза технически проект е съгласно предложението на участника определен за изпълнител, но не по-малко от 60 (шестдесет) календарни дни и не-повече от 90 (деветдесет) календарни дни от подписване на договор с избрания изпълнител и получаване на възлагателно писмо от възложителя.

Срокът за изпълнение на авторски надзор е от датата на подписване на Протокола за откриване на строителна площадка и определяне на строителна линия и ниво съгласно Наредба № 3 от 31 юли 2003 г. за съставяне на актове и протоколи по време на строителството до издаване на Разрешение за ползване на обектите за съответната обособена позиция, включени в Техническата спецификация.

Следва да се има предвид, че дейностите включени в предмета на обществената поръчка ще се осъществяват паралелно за обектите, включени в Техническата спецификация.

***2. ИЗТОЧНИЦИ НА ФИНАНСИРАНЕ И НАЧИН НА ПЛАЩАНЕ***

Обществената поръчка се финансира чрез Оперативна програма „Наука и образование за интелигентен растеж 2014-2020 г.”, процедура чрез подбор BG 05 M2 OP 001-1.002 „Изграждане и развитие на центрове за компетентност във връзка с проект „Фундаментални, транслиращи и клинични изследвания в областта на инфекциите и инфекциозната имунология”.

За изпълнение на обществената поръчка възложителят заплаща на участника определен за изпълнител възнаграждение в размер съгласно Ценовото му предложение, което включва дейностите по:

1. Изработка на инвестиционни проекти във фаза – технически инвестиционен проект по необходимите части и за обособените звена, включени в Техническата спецификация;

2. Упражняване на авторски надзор по време на изпълнение на строително-монтажните работи на обособените звена, включени в Техническата спецификация и

3. Изработване на технически паспорти на обособените звена в Центъра за компетентност.

Възнаграждението не включва разходите за такси по Закона за държавните такси, Закона за местните данъци и такси и други сходни такси, свързани с осъществяването на дейностите - предмет на обществената поръчка.

Плащания по договора:

Разплащането се извършва в български лева, по банков път, както следва:

1. Авансови плащания не се допускат.
2. Междинно плащане в размер до 70 % от стойността на Дейност 1 „Изработка на инвестиционни проекти“, в срок до 30 (тридесет) календарни дни след подписване на окончателен приемо-предавателен протокол за приемане на инвестиционните проекти по всички части от възложителя без забележки и получаване на фактура, издадена от изпълнителя.
3. Окончателно плащане в размер до 30 % от стойността на Дейност 1 „Изработка на инвестиционни проекти“, в срок до 30 (тридесет) календарни дни след издаване на Разрешение за строеж и получаване на фактура, издадена от изпълнителя.
4. Междинно плащане в размер до 70 % от стойността на Дейност 2 „Упражняване на авторски по време на строителството“, в срок до 30 (тридесет) календарни дни след подписване на Констативен акт за установяване годността за приемане на строежа (образец № 15) и получаване на фактура, издадена от изпълнителя.
5. Окончателно плащане в размер до 30 % от стойността на Дейност 2 „Упражняване на авторски по време на строителството“, в срок до 30 (тридесет) календарни дни след приключване на всички строително-монтажни дейности, издаване на Разрешение за ползване и представяне на фактура от изпълнителя.
6. Окончателно плащане в размер на 100 % от стойността на Дейност 3 „Изработка на инвестиционни проекти“, в срок до 30 (тридесет) календарни дни след издаване на Разрешение за ползване и представяне на фактура от изпълнителя.

В случай, че представена фактура бъде върната от възложителя на изпълнителя за корекции, срока спира да тече до представянето на нова изрядна фактура.

Възнаграждението се заплаща в сроковете и при условията посочени в договора за обществена поръчка.

***3. ИЗИСКВАНИЯ КЪМ УЧАСТНИЦИТЕ***

Във възлагането на обществената поръчка може да участва всяко българско или чуждестранно физическо или юридическо лице, както и техни обединения, както и всяко друго образувание, което има право да изпълнява услугата, съгласно законодателството на държавата, в което е установено, което отговаря на условията, посочени в ЗОП и обявените изисквания на възложителя в указанията за участие.

***3.1 Основания за отстраняване***

**3.1.1.** Не може да участва във възлагането на обществената поръчка, съответно възложителят отстранява от участие участник, когато:

1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които които представляват участника.

В случай, че по отношение на участник в процедурата е налице основание по т. 3, възложителят няма да отстрани този участник при условие, че размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв. В този случай участникът е длъжен да приложи в офертата си информация за размера на годишния си оборот за последната приключена финансова година или да посочи публични регистри, в които се съдържа тази информация.

Органите, от които участниците могат да получат необходимата информация за обстоятелстата по т. 6 са НАП, Министерство на околната среда и водите, Агенция по заетостта и Изпълнителна агенция „Главна инспекция по труда“ (<http://nap.bg>, <http://www.moew.government.bg>, [www.mlsp.government.bg](http://www.mlsp.government.bg), <http://www.gli.government.bg>, <http://www.az.government.bg/>).

Участникът, за когото са налице някои от посочените в т. 1 – 7 обстоятелства, може да представи доказателства, че е предприел мерки, които гарантират неговата надеждност, съгласно чл. 56 от ЗОП.

**3.1.2.** Възложителят отстранява от участие във възлагането участник, който е свързано лице с друг участник във възлагането.

**3.1.3.** Възложителят отстранява от участие във възлагането участник, който е регистриран в юрисдикция с преференциален данъчен режим или е свързан с лица, регистрирани в юрисдикция с преференциален данъчен режим, освен ако не е налице някое от изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**3.1.4.** Възложителят отстранява от участие във възлагането участник, за когото не може да бъде извършена идентификация и проверка на идентификация, чрез регламентираните в Закона за мерките срещу изпиране на пари способи.

Участникът декларира липсата на основания за отстраняване от участие във възлагането чрез подписване на декларации (образец № 2; № 3, № 5 и № 6).

Лицата, които декларират липсата на обстоятелства по чл. 54, ал. 1, т. 1, 2 и 7 от ЗОП са лицата, които представляват участника.

Когато изискванията по [чл. 54, ал. 1, т. 1](http://web.apis.bg/p.php?i=2752471#p28982763), [2](http://web.apis.bg/p.php?i=2752471#p28982763) и 7 от ЗОП се отнасят за повече от едно лице, всички лица подписват на декларация (образец № 2).

Всеки участник е длъжен да уведоми писмено възложителя в 3-дневен срок от настъпване на обстоятелство по [чл. 54, ал. 1 от ЗОП](http://web.apis.bg/p.php?i=2752471#p28982763).

Лицата, които декларират липсата на основания за отстраняване от участие по т. 3.1.2., 3.1.3. и 3.1.4. са лицата, които могат самостоятелно да представляват участника.

Когато за участник е налице някое от основанията по [чл. 54, ал. 1 от ЗОП](http://web.apis.bg/p.php?i=2752471#p28982763) и преди подаването на офертата той е предприел мерки за доказване на надеждност по [чл. 56 от ЗОП](http://web.apis.bg/p.php?i=2752471#p28982767), участникът описва тези мерки в декларация в свободен текст. Като доказателства за надеждността участникът представя следните документи:

1. по отношение на обстоятелството по [чл. 56, ал. 1, т. 1](http://web.apis.bg/p.php?i=2752471#p28982767) от [ЗОП](http://web.apis.bg/p.php?i=2752471#p28982767) – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;

2. по отношение на обстоятелството по [чл. 56, ал. 1, т. 3 от ЗОП](http://web.apis.bg/p.php?i=2752471#p28982767) – документ от съответния компетентен орган за потвърждение на описаните обстоятелства.

Когато участникът предвижда участието на подизпълнители при изпълнение на поръчката или е посочил, че ще използва капацитета на трети лица за доказване на съответствието с поставените критерии за подбор и липсата на основания за отстраняване от участие в процедурата, за всяко от тези лица участникът представя съответните декларации от съответният подизпълнител/трето лице.

Посочените от участника подизпълнители следва да отговарят на поставените от възложителя критерии за подбор съобразно вида и дела от поръчката, който ще изпълняват, и за тях да не са налице основанията за отстраняване от процедурата, посочени в чл. 54, ал. 1, т. 1 -7 от ЗОП.

Посочените от участника трети лица следва да отговарят на поставените от възложителя критерии за подбор, за доказване на които участникът се позовава на техния капацитет и за тях да не са налице основанията за отстраняване от процедурата, посочени в чл. 54, ал. 1, т. 1 -7 от ЗОП.

**Критерий за подбор към участниците**

***3.2 Минимални изисквания за икономическо и финансово състояние и доказателства за удостоверяване на съответствието с поставените изисквания***

До участие във възлагането се допуска участник, който:

За обособена позиция 1

**3.3.1** Притежава валидна застраховка за „Професионална отговорност” с покритие, съответстващо на обема и характера на поръчката, по смисъла на чл. 171, ал. 1 от ЗУТ с минимална застрахователна сума не по-малка от определената в Наредбата за условията и реда за задължително застраховане в проектирането и строителството за строежи трета категория.

За обособена позиция 2

* + 1. Притежава валидна застраховка за „Професионална отговорност” с покритие, съответстващо на обема и характера на поръчката, по смисъла на чл. 171, ал. 1 от ЗУТ с минимална застрахователна сума не по-малка от определената в Наредбата за условията и реда за задължително застраховане в проектирането и строителството за строежи първа категория.

За участник чуждестранно лице застраховката за професионална отговорност следва да бъде еквивалентна съгласно законодателството на държавата, в която е установен участникът.

За проектантите (физически лица), които са на граждански договор към участника - проектант (юридическо лице), установени/регистрирани извън Република България, застраховката за професионална отговорност, следва да бъде еквивалент на тази по чл. 171, ал. 1 от ЗУТ, но направена съгласно законодателството на държавата, където е установен/регистриран проектанта (физическото лице).

За проектантите (физически лица), които са на трудов договор към участника - проектант (юридическо лице), избрано за изпълнител на обществената поръчка, следва да притежават застраховка за професионална отговорност за вреди, причинени на други участници в строителството и/или на трети лица, вследствие на неправомерните им действия или бездействия при или по повод изпълнение на задълженията им, съгласно чл. 171 и следващите от ЗУТ, която застраховка за професионална отговорност е сключена от самото юридическо лице.

За удостоверяване на съответствието с поставеното минимално изискване участникът посочва в офертата информация за дата на договор за застраховка и на застрахователна полица, застраховател и обхват.

Когато участникът е обединение, което не е юридическо лице, критерият за подбор се отнася за тези членове, които съобразно договора за създаване на обединението, са ангажирани с изпълнението на дейности от предмета на обществената поръчка.

Когато участникът предвижда подизпълнители, критерият за подбор се отнася за тези подизпълнители, които съобразно възложения дял от поръчката, ще изпълняват дейности от предмета на поръчката.

Преди сключване на договор за обществена поръчка, възложителят изисква от участника, определен за изпълнител заверено копие на застрахователна полица на притежаваната от участника валидна застраховка за „Професионална отговорност” или еквивалентна, в случай че същите не са достъпни чрез пряк и безплатен достъп до съответна национална база данни.

***3.3 Минимални изисквания за технически и професионални способности и доказателства за удостоверяване на съответствието с поставените изисквания***

До участие във възлагането се допуска участник, който:

**3.3.1** Има изпълнено поне 1 (едно) проектиране с предмет, идентичен или сходен с този на настоящата поръчка за последните 3 (три) години от датата на подаване на офертата.

За предмет идентичен или сходен с този на настоящата поръчка се приема проектиране, свързано с изготвяне на технически инвестиционен проект за СМР за изграждане и/или реконструкция, и/или преустройство и/или ремонт на обекти с обществено предназначение.

Проектирането се приема за изпълнено когато техническия инвестиционен проект е приет от възложителя без забележки.

За удостоверяване на съответствието с поставеното изискване участникът представя към офертатаСписък на изпълнените услуги, които са идентични или сходни с предмета на поръчката (образец № 4).

Преди сключване на договор за обществена поръчка, възложителят изисква от участника, определен за изпълнител актуален списък на услугите, които са идентични или сходни с предмета на поръчката, с посочване на стойностите, датите и получателите, заедно с документи, доказващи извършената услуга.

**3.3.2** Разполага с персонал и/или ръководен състав с определена професионална компетентност за изпълнението на поръчката, отговарящи на следните изисквания:

**Ръководител екип и Ключов експерт 1:** по част „Архитектура” - завършено висше образование, архитект, специалност „Архитектура” или еквивалент, пълна проектантска правоспособност от КИИП, респ. призната професионална квалификация съгласно Закона за признаване на професионалните квалификации.

**Ключов експерт 2:** по част „Конструктивна” - завършено висше образование, строителен инженер, специалност „Промишлено и гражданско строителство“ или „Строителство на сгради и съоръжения“ или еквивалент, пълна проектантска правоспособност от КИИП, респ. призната професионална квалификация съгласно Закона за признаване на професионалните квалификации.

**Ключов експерт 3:** по част „Технологична” - завършено висше образование, архитект или инженер, пълна проектантска правоспособност от КИИП, респ. призната професионална квалификация съгласно Закона за признаване на професионалните квалификации.

**Ключов експерт 4:** по част „Пожарна безопасност” - да притежава удостоверение за пълна проектантска правоспособност от КИИП, респ. призната професионална квалификация съгласно Закона за признаване на професионалните квалификации придружено от удостоверение за завършен курс по пожарна безопасност по Наредба Iз-1971 от 29.10.2009 за строително техническите правила и норми за осигуряване на безопасност при пожар

или

* да притежава удостоверение за пълна проектантска правоспособност по интердисциплинарна част пожарна безопасност.

**Ключов експерт 5:** по част „ВиК” - завършено висше образование, инженер, пълна проектантска правоспособност, респ. призната професионална квалификация съгласно Закона за признаване на професионалните квалификации.

**Ключов експерт 6:** по част „Електро” - завършено висше образование, инженер, пълна проектантска правоспособност, респ. призната професионална квалификация съгласно Закона за признаване на професионалните квалификации.

**Ключов експерт 7:** по част „Отопление, вентилация и климатизация” - завършено висше образование, инженер, пълна проектантска правоспособност, респ. призната професионална квалификация съгласно Закона за признаване на професионалните квалификации.

**Ключов експерт 8:** по част „План за безопасност и здраве“ - завършено висше образование и професионална квалификация свързана със строителството, пълна проектантска правоспособност, да притежава валидно удостоверение за „Координатор по безопасност и здраве в строителството” или „Специалист по безопасност и здраве“ или еквивалентен документ.

**За изпълнение на дейностите по обособена позиция 1 „Сгради с административен адрес: гр. София, бул. "Янко Сакъзов" № 26“ от предмета на обществената поръчка Изпълнителят следва да осигури и участието на лице, по смисъла на чл. 164 от Закона за културното наследство.**

Ключовите експерти в екипа, по съответните части, следва да притежават пълна проектантска правоспособност за 2019 г.

Посочено от участника лице може да съчетава повече от една експертна позиция в предложения екип, ако отговаря на поставените от възложителя минимални изисквания за съответните експертни позиции.

Ако участник участва за повече от една обособена позиция изискването за екип се прилага общо, т. е участникът може да предложи един екип за изпълнение на отделните обособени позиции.

При използване на експерти чуждестранни лица, доказването на съответствие с поставените изисквания за образование се удостоверява с посочване на еквивалентни на изброените по-горе специалности. Под „еквивалентно образование“ или „еквивалентна специалност“ следва да се разбира придобито образование или специалност, приравнени към посочените.

В случай, че проектант (физическо лица) е чуждестранно лице той може да представи валиден еквивалентен документ или декларация или удостоверение, издадени от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващи вписването му в съответен регистър на тази държава.

За удостоверяване на съответствието с поставеното минимално изискване по т. 3.3.2. за персонал и/или ръководен състав с определена професионална компетентност участникът представя в офертатасписък на персонала, който ще изпълнява поръчката и/или на членовете на ръководния състав, които ще отговарят за изпълнението, ведно с Декларация за съгласие (в свободен текст, представя се когато посочените в екипа физически лица са на граждански договор към участника - проектант (юридическо лице)).

Преди сключване на договор за обществена поръчка, възложителят изисква от участника, определен за изпълнител актуален списък с имената на персонала, който ще изпълнява поръчката, и/или на членовете на ръководния състав, които ще отговарят за изпълнението, в който са посочени професионална компетентност и опит на лицата, ведно с копия на документи, които доказват професионалната компетентност и опит на лицата, в случай че същите не са достъпни чрез пряк и безплатен достъп до съответна национална база данни.

***Б. УКАЗАНИЯ ЗА ПОДГОТОВКА НА ОФЕРТАТА***

Всяко лице има право да представи само една оферта. При изготвяне на офертата всяко лице трябва да се придържа точно към обявените от възложителя условия.

Подаването на офертата задължава участникът да приеме напълно всички изисквания и условия, посочени в указанията за участие.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

Във възлагането на обществената поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в една и съща процедура.

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес: гр. София, бул. „Янко Сакъзов” № 26.

Документите се представят в запечатана непрозрачна опаковка, върху която се посочва:

До Национален център по заразни и паразитни болести

гр. София, бул."Янко Сакъзов" № 26

ОФЕРТА

за участие във възлагане на обществена поръчка с предмет

„Изработване на инвестиционни проекти и упражняване на авторски надзор за изпълнение на СМР в сградите на НЦЗПБпо проект „Фундаментални, транслиращи и клинични изследвания в областта на инфекциите и инфекциозната имунология” - Оперативна програма „Наука и образование за интелигентен растеж 2014-2020г.”, процедура чрез подбор BG 05 M2 OP 001-1.002 „Изграждане и развитие на центрове за компетентност“, по две обособени позиции:

Обособена позиция 1: Сгради с административен адрес:

Гр. София, бул. "Янко Сакъзов" № 26

Обособена позиция 2: Сгради с административен адрес:

Гр. София, бул. "Генерал Столетов" № 44А

от ............................................................................................................................................

(*Върху плика се посочва участникът, адрес за кореспонденция на участникът, телефон, факс и електронен адрес, наименованието* *на поръчката, обособената/ите позиция/и, по която/които се подава оферта)*

***Всяка запечатана непрозрачна опаковка следва да съдържа:***

1.Оферта (образец № 1);

2. Декларация за обстоятелствата по чл. 54, ал. 1, т. 1, 2 и 7 от ЗОП (образец № 2);

3. Декларация за обстоятелствата по чл. 54, ал. 1, т. 3 – 6 от ЗОП (образец № 3);

4. Списък на услугите, които са идентични или сходни с предмета на поръчката (образец № 4);

5. Декларация по ЗИФОДРЮПДРКТЛТДС (Образец № 5)

6. Декларация по ЗМИП (образец № 6)

7. Декларация за приемане условията по договора (образец № 7);

8. Декларация за срок на валидност на офертата (образец № 8);

9. Декларация – съгласие на подизпълнител (образец № 9), *при необходимост*;

10. Декларация за конфиденциалност (образец № 10), *при необходимост*;

11. Документ за упълномощаване, когато лицето, което подава офертата, не е законният представител на участника *(ако е приложимо).*

12. Договор/документ за създаване на обединението, както и следната информация във връзка с настоящата обществена поръчка:

 12.1. всички членове на обединението са отговорни солидарно - заедно и поотделно, за изпълнението на договора;

 12.2. е определен водещ член на обединението, който е упълномощен и се задължава, да получава указания за и от името на всеки член на обединението;

 12.3. всички членове на обединението са задължени да останат в него за целия период на изпълнение на договора;

 12.4. разпределение на дейностите, предмет на възлаганата обществена поръчка, между участниците в обединението и ресурсите, с които ще участва всеки един от участниците в обединението/консорциума;

 12.5. участниците в обединението трябва задължително да определят лице, което да представлява обединението за целите на поръчката.

 12.6. посочване на възложителя и предмета на настоящата процедура за възлагане на обществена поръчка, за която се обединяват партньорите в него.

*Документа се прилага в случаите когато участникът е обединение, което не е юридическо лице.*

1. Доказателства за надеждност, при наличие на такива;
2. Предложение за изпълнение на поръчката (образец № 11), ведно с Обяснителна записка;
3. Ценово предложение (образец № 12);
4. Опис (образец № 13).

Представените екземпляри на документи, за които възложителят не е поставил изискване за представяне в оригинал или нотариално заверено копие, се заверяват с “вярно с оригинала”, подпис и мокър печат на участникът.

Възложителят предоставя възможност на всички заинтересувани лица да извършат оглед на обектите, включени в Техническата спецификация, в периода от публикуване на обявата за обществена поръчка в Профила на купувача до крайния срок за подаване на оферти, в дните вторник, сряда и четвъртък, от 10.00 ч. до 12.00ч.

Огледът се извършва въз основа на предварителна заявка на телефон: 0898 313 002 или e-mail: vesselaarch@mbox.contact.bg

За извършване на огледа се съставя протокол.

***Участие на подизпълнители/трети лица***

В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват. За подизпълнителите не трябва да са налице основания за отстраняване от процедурата. В случай, че участниците ползват подизпълнители в офертата следва да се представи Декларация (Образец № 9) за поетите от подизпълнителите задължения.

В случай, че при изпълнение на поръчката участникът ще ползва капацитета на трети лица, последните трябва да отговарят на критериите за подбор, за доказването на които участникът се позовава на техния капацитет. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. За третите лица не трябва да са налице основания за отстраняване от процедурата. В случай, че участникът ще ползва капацитета на трети лица, той трябва да може да докаже, че ще разполага с техните ресурси, като представи в офертата Декларация (в свободен текст) за поетите от третите лица задължения.

***Участие на обединение***

Когато участник във възлагането е обединение, което не е юридическо лице съответствието с критериите за подбор се доказва от обединението участник, а не от всяко от лицата включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**Не се изисква създаване на юридическо лице**, когато лицето определено за изпълнител е обединение на физически и/или юридически лица.

Когато лицето, подаващо оферта е чуждестранно физическо или юридическо лице или техни обединения, офертата се подава на български език, а документите, които са на чужд език, се представят и в превод.

Офертата, както и цялата кореспонденция и всички документи, свързани с възлагането на обществената поръчка и разменени между лицето и възложителя трябва да са на български език. Приложените документи, представени от лицето могат да бъдат на друг език, но в този случай трябва да са придружени с точен превод. При проверка на съдържанието на тези документи, преводът ще е с предимство.

Предложението за изпълнение се изготвя съобразно образеца към указанията за участие. **Оферта, съдържаща предложение за изпълнение, което не е изготвено съгласно приложения образец и не съдържа Обяснителна записка към него, не се допуска до по-нататъшно участие, а участникът се отстранява от участие**.

Ценовото предложение се изготвя по образец приложен в указанията за участие. Ценовото предложение се представя в лева с и без ДДС, като цената се формира до втория десетичен знак след запетаята. Когато лицето не е задължено да се регистрира и не е регистрирано по ЗДДС ценовото предложение се представя само без ДДС.

Ценовото предложение се формира на база представената от възложителя спецификация, съдържаща видовете дейности, които са предмет на обществената поръчка.

Предложеното от лицето ценово предложение служи за оценяване и класиране на офертата и е неразделна част от договора, в случай че лицето бъде определено за изпълнител.

До изтичане на срока за подаване на оферти всеки участник може да промени, допълни или да оттегли офертата си. Направените в офертата предложения следва да са формулирани точно и ясно.

**Всяко лице има право да подава оферта за една или за всички обособени позиции. Предложения за част от обособена позиция не се допускат и няма да бъдат допускани до участие. Не се допуска представянето на различни варианти.**

**Когато участник подава оферта за повече от една обособена позиция, в запечатаната непрозрачна опаковка за всяка една от позициите се представят поотделно комплектувани документи, посочени по-горе, с посочване на позицията, за която се отнасят.**

Възложителят няма да ограничава броя на обособените позиции, които се възлагат на един изпълнител.

Офертите се представят в писмена форма, на хартиен носител.

Офертата се представя от лицето, което я подава или от упълномощен от него представител лично или по пощата с препоръчано писмо с обратна разписка до крайния срок на адреса, посочен в обявата за събиране на оферти. Всяка оферта, получена от възложителя след посочения срок ще бъде върната неотворена на участника и това се отбелязва в регистъра на възложителя.

Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на възложителя.

Срокът на валидност на получените оферти е 60 календарни дни, считано от датата, определена за краен срок за подаване на оферти.

Във връзка с възлагане на обществената поръчка и подготовката на офертите за всички въпроси, които не са разгледани в настоящите указания, се прилагат ЗОП и ППЗОП.

Възложителят предоставя пълен и безвъзмезден публичен достъп по електронен път до обявата за обществена поръчка и указанията, както и образците на документи на интернет адреса на възложителя: <https://www.ncipd.org/index.php?lang=bg>, раздел „Профил на купувача.

Разяснения на възложителя ще се предоставят само чрез публикуване в профила на купувача.

Всички комуникации и действия на възложителя и на участниците, свързани с настоящата процедура са в писмен вид.

Обменът на информация между възложителя и участниците може да се извършва по един от следните начини:

а) лично – срещу подпис;

б) по пощата – чрез препоръчано писмо с обратна разписка, изпратено на посочения от участника адрес;

в) чрез куриерска служба;

г) по електронен път при условията и по реда на Закона за електронния документ и електронния подпис;

д) чрез комбинация от тези средства.

Писмата и уведомленията следва да бъдат адресирани до посоченото от възложителя лице за контакт.

***В. ПОЛУЧАВАНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ***

***1. Получаване на оферти***

При получаване на оферта върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Всеки участник носи пълната отговорност за подаване на офертата в посочения срок. Възложителят не носи отговорност при получаване на оферти след посочения срок, независимо от причината за забавата.

***2. Назначаване на комисия***

Възложителят назначава със заповед комисия от нечетен брой лица, която отговаря за разглеждане, оценка и класиране на офертите.

***3. Действия на комисията***

Комисията разглежда, оценява и класира офертите съобразно реда и условията определени в ЗОП и ППЗОП.

Отварянето на получените оферти ще се извърши в сградата на НЦЗПБ, с адрес: гр. София, община Оборище, бул. „Янко Сакъзов”№ 26. Датата, часа и мястото за отваряне на офертите са посочени в обявата за обществена поръчка.

Получените оферти се отварят на публично заседание, на което могат да присъстват участниците във възлагането или техни упълномощени представители, както и представители на средствата за масово осведомяване.

Комисията отваря офертите по реда на тяхното постъпване и оповестява ценовите предложения.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

Когато при разглеждане на ценовите предложения се констатира несъответствие между суми посочени с цифри и с думи, за достоверна се счита сумата, посочена с думи.

Оценяването и класирането на офертите се извършва поотделно за всяка обособена позиция от предмета на обществената поръчка, съобразно определения от възложителя критерий за оценка.

Комисията съставя протокол/и за разглеждането, оценяването и класирането на офертите. Комисията приключва своята работа с предаване на протокола/ите от своята работа на възложителя за утвърждаване. След което в един и същ ден протоколът се изпраща на участниците и се публикува в профила на купувача.

***Г. КРИТЕРИЙ ЗА ВЪЗЛАГАНЕ***

Обществената поръчка се възлага въз основа на икономически най-изгодната оферта. За целите на настоящото възлагане класирането на офертите по всяка обособена позиция се извършва по критерий за възлагане „най-ниска цена“.

***Д. ГАРАНЦИЯ ЗА ИЗПЪЛНЕНИЕ***

При подписване на договора участникът, определен за изпълнител, предоставя гаранцията за изпълнение на договора в размер на 5 (пет) % от стойността на договора без ДДС, със срок на валидност минимум срока за изпълнение на договора, увеличен с 30 дни.

Гаранцията се предоставя в една от следните форми:

а) парична сума;

б) банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум срока за изпълнение на договора, увеличен с 30 дни;

в) застраховка, която обезпечава изпълнението чрез покритие на отговорността на изпълнителя. Застраховката не може да бъде използвана за обезпечение на отговорността на изпълнителя по друг договор. Текстът на застраховката се съгласува с Възложителя. Застраховката следва да е със срок на валидност минимум срока за изпълнение на договора, увеличен с 30 дни.

Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията, при които гаранцията за изпълнение се задържа или освобождава, се уреждат с договора за изпълнение на обществената поръчка, сключен между Възложителя и Изпълнителя. Предвид това, че обществената поръчка ще се изпълнява на етапи, в договорът за обществена поръчка се включва клауза за частично освобождаване на гаранцията, съответно на изпълнената част от предмета на обществената поръчка.

Когато гаранцията се предоставя под формата на парична сума същата се превежда по следната сметка:

**НЦЗПБ**

**IBAN BG93 BNBG 9661 3200 1858 01**

**BIC – BNBGBGSD.**

При представяне на гаранцията изрично се посочва договорът, за който се предоставя гаранцията за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

***Е. СКЛЮЧВАНЕ НА ПИСМЕН ДОГОВОР ЗА ОБЩЕСТВЕНА ПОРЪЧКА***

Възложителят сключва писмен договор с участника, определен за изпълнител. Писменият договор за обществена поръчка следва да съответства на приложения към указанията проект, допълнен с всички предложения от офертата на участника, въз основа на които е определен за изпълнител.

Писмен договор за възлагане на обществената поръчка не се сключва с участник определен за изпълнител, който при подписването на договора не представи:

1. документи, удостоверяващи липсата на основанията за отстраняване, както и съответствието с поставените критерии за подбор, включително за третите лица и подизпълнителите, ако има такива;
2. определената гаранция за изпълнение на договора;
3. не извърши съответна регистрация, не представи документ или не изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.